a58d5b974d42a898e13f16f30daa26fe
Er det svært at komme over en skriveblokade?
wordpens.com
2021.31
Både ja og nej. Hvis du ikke er vant til at arbejde med de teknikker, der anvendes i forbindelse med en skriveblokade, kan det føles uoverskueligt og svært. Men øvelse gør mester, og hvis du bruger metoderne jævnligt, vil du opdage, at det bliver lettere og lettere at komme forbi skriveblokaden. 
84d103f89d4aee8c5f816d52805ef224
Hvad er en skriveblokade?
wordpens.com
2021.31
En skriveblokade er et begreb, man bruger, når man er gået i stå med en tekst. Helt i stå. Når det virker umuligt at få så meget som et enkelt godt ord ned på papiret (eller op på skærmen).
be4cb816efb71f094c0386e494dd73dc
Hvad er hurtigskrivning?
wordpens.com
2021.31
Hurtigskrivning er en teknik til produktion af tekst. Her skriver du uafbrudt uden at stoppe for at slette eller redigere. Går du i stå, og ved du ikke, hvad du skal skrive, skal du stadig fortsætte – i så fald kan du bogstavelig talt skrive: jeg ved ikke, hvad jeg skal skrive, men jeg er i gang med en øvelse i hurtigskrivning … 
b29a9d912282209b46b5ba30fecc6234
Hvad er pomodoroteknikken?
wordpens.com
2021.31
Pomodoroteknikken er et velkendt værktøj, hvor du stiller et ur til X antal minutter. Mens tiden går, skal du arbejde fokuseret med lige nøjagtig den opgave, du sidder med – i denne forbindelse med din tekst – og du må IKKE lave overspringshandlinger, hente kaffe eller tjekke indbakken imens. Går du i stå, må du fortsætte med at stirre på skærmen, indtil tiden er gået. 
2198f849187d8e85f5afe2e54dbebc97
Kan man komme forbi en skriveblokade?
wordpens.com
2021.31
Ja, der findes forskellige teknikker og værktøjer, du kan bruge, hvis du er ramlet ind i en skriveblokade – for eksempel:
– hurtigskrivning  

– skriv til dig selv  

– skrivning på tid


Det er sjældent én ting, der virker, når du skal en skriveblokade til livs, men derimod en blanding af flere forskellige ting.

